Misterele limbajului colocvial
A inaugura:
a începe sau a introduce un sistem, o politică sau o perioadă
sau a admite formal pe cineva într-o funcție publică.
Cuvântul „inaugurate” („a inaugura”) începe probabil
cu latinescul „avis”,
însemnând „pasăre”.
În Roma antică, „avis” era combinat
cu verbul latin „garrire”, „a vorbi”.
Împreună, cele două cuvinte au dat „augur”,
literar, cel ce vorbește cu păsările.
Cu sens figurat, „augur” era numele dat
unui anume oficial religios,
un fel de prezicător sau profet,
care prezicea evenimente studiind comportamentul păsărilor.
Nicio decizie majoră nu era luată
fără a consulta prorocul.
Acesta analiza tipurile de zbor și direcția,
chemările păsărilor,
și activități generale ale păsărilor,
și apoi folosea aceste semne pentru a interpreta voința zeilor.
Verbul „inaugurare” vine de la „augur”,
a vedea semne în zborul păsărilor,
și, mai apoi, a consacra sau a acționa
când astfel de semne erau favorabile.
Oficialii romani puteau fi numiți în funcție
când semnele aviare erau favorabile.
Secole mai târziu,
cuvântul a fost, în cele din urmă, transmutat în engleză
ca „inaugurate”.
Pe parcurs, și-a pierdut „poleiala” de superstiție
și a fost admis oficial
în jargonul politicii.